钦定古今图书集成/历象汇编/岁功典/第026卷 > 《酌中志略》 > 《宫中上元》
## 钦定古今图书集成/历象汇编/岁功典/第026卷 > 《酌中志略》 > 《宫中上元》

正月十五日上元，亦曰“元宵。”内臣宫眷皆穿灯景补
子蟒衣。乾清宫丹墀内，自二十四日起，至次年正月
十七日止，每日昼间放炮，遇风大，暂止一日半日。其
安放鳌山灯扎烟火，凡遇圣驾陞座，伺候花炮，圣驾
回宫，亦放大花。前导皆内官监职掌。其前导摆对之
滚灯，则御用监灯作所备者也。